stanford-oval/wikipedia huggingface dataset:
นักสืบหลังมื้อค่ำ

ซีรี่ส์นิยายของญี่ปุ่น
| --- | --- |
นักสืบหลังมื้อค่ำ
謎解きはディナーのあとで (Nazotoki wa Dinā no Ato de)
แนว: รหัสคดี
นวนิยายชุด
เขียนโดย: โทคุยะ ฮิงาชิกาวะ
วาดภาพโดย: ยูซุเกะ นากามูระ
สำนักพิมพ์: โชงากูกัง
วางจำหน่ายตั้งแต่: 2 กันยายน พ.ศ. 2553 – 12 ธันวาคม พ.ศ. 2555
จำนวนเล่ม: 3
มังงะ
เขียนโดย: โทคุยะ ฮิงาชิกาวะ
วาดภาพโดย: อายะ คาวาเซะ
สำนักพิมพ์: โชงากูกัง
ในเครือ: Flowers Comics α
นิตยสาร: Petit Comic
กลุ่มเป้าหมาย: โจเซ
วางจำหน่ายตั้งแต่: 8 เมษายน พ.ศ. 2554 – 10 พฤศจิกายน พ.ศ. 2554
จำนวนเล่ม: 2
ละครทางโทรทัศน์
 นักสืบหลังมื้อค่ำ 
นวนิยายชุด
ชิน นาโซโทกิ วะ ดินเนอร์ โนะ อาโตะ เดะ
เขียนโดย: โทคุยะ ฮิงาชิกาวะ
วาดภาพโดย: ยูซุเกะ นากามูระ
สำนักพิมพ์: โชงากูกัง
วางจำหน่ายตั้งแต่: 31 มีนาคม พ.ศ. 2564 – 18 กันยายน พ.ศ. 2567
จำนวนเล่ม: 2
อนิเมะโทรทัศน์
กำกับโดย: มิทสึยูกิ มาซุฮาระ
เขียนบทโดย: มาริโกะ คูนิซาวะ
ดนตรีโดย: ทาเคชิ ฮามะ
สตูดิโอ: แมดเฮาส์
เครือข่าย: เอฟเอ็นเอส (ฟูจิ ทีวี (โนอิตามินะ))
ฉาย:  เมษายน พ.ศ. 2568  –  กำหนดการ
นักสืบหลังมื้อค่ำ (ญี่ปุ่น: 謎解きはディナーのあとで, โรมาจิ: Nazotoki wa Dinā no Ato de) เป็นชุดนิยายแนวรหัสคดีของญี่ปุ่นที่เขียนโดยโทคุยะ ฮิงาชิกาวะและวาดภาพประกอบโดยยูสึเกะ นากามูระ โชงากูกังได้ตีพิมพ์จำนวน 3 เล่มตั้งแต่เดือนกันยายน พ.ศ. 2553 ถึงเดือนธันวาคม พ.ศ. 2555 การดัดแปลงเป็นมังงะที่วาดภาพประกอบโดยอายะ คาวาเซะ ได้รับการตีพิมพ์เป็นตอนในนิตยสารมังงะแนวโจเซ Petit Comic ของสำนักพิมพ์โชงากูกัง ตั้งแต่เดือนเมษายนจนถึงเดือนพฤศจิกายน พ.ศ. 2554 โดยได้รวบรวมตอนต่างๆ ตีพิมพ์เป็นเล่ม(ทังโกบง)จำนวน 2 เล่ม ได้มีการดัดแปลงเป็นละครโทรทัศน์จำนวน 10 ตอน ออกอากาศทางช่องฟูจิเทเลวิชันและสถานีในเครือข่ายเอฟเอ็นเอสอื่นๆ ตั้งแต่เดือนตุลาคมจนถึงเดือนธันวาคม พ.ศ. 2554 นวนิยายภาคต่อที่เขียนโดยผู้เขียนและวาดภาพประกอบคนเดียวกันในชื่อ "ชิน นาโซโทกิ วะ ดินเนอร์ โนะ อาโตะ เดะ" (Shin Nazotoki wa Dinner no Ato de, 新　謎解きはディナーのあとで) ได้รับการตีพิมพ์โดยสำนักพิมพ์โชงากูกังเป็นจำนวน 2 เล่ม ตั้งแต่เดือนมีนาคม พ.ศ. 2564 จนถึงเดือนกันยายน พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอแมดเฮาส์ มีกำหนดออกอากาศในเดือนเมษายน พ.ศ. 2568 ทางช่วงรายการโนอิตามินะของช่องฟูจิ ทีวี
สื่อ > นิยาย > นักสืบหลังมื้อค่ำ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  2 กันยายน พ.ศ. 2553 | 978-4-09-386280-6 | — | 978-616-254-044-8 |
| 2 |  10 พฤศจิกายน พ.ศ. 2554 | 978-4-09-386316-2 | — | 978-616-254-873-4 |
| 3 |  12 ธันวาคม พ.ศ. 2555 | 978-4-09-386347-6 | — | 978-616-299-635-1 |
สื่อ > นิยาย > ชิน นาโซโทกิ วะ ดินเนอร์ โนะ อาโตะ เดะ

| # | วันที่ออกจำหน่าย | ISBN |
| --- | --- | --- |
| 1 |  31 มีนาคม พ.ศ. 2564 | 978-4-09-386608-8 |
| 2 |  18 กันยายน พ.ศ. 2567 | 978-4-09-386735-1 |
สื่อ > มังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  10 พฤศจิกายน พ.ศ. 2554 | 978-4-09-134168-6 | — | 978-616-254-238-1 |
| 2 |  9 สิงหาคม พ.ศ. 2555 | 978-4-09-134609-4 | — | 978-616-254-840-6 |
สื่อ > ละครเวที

ละครเวทีได้ทำการแสดงที่โรงละครกาแล็กซี่ในโตเกียว ระหว่างวันที่ 31 สิงหาคม ถึงวันที่ 10 กันยายน พ.ศ. 2555
สื่อ > อนิเมะ

มีการประกาศดัดแปลงเป็นซีรีย์อนิเมะทางโทรทัศน์เมื่อวันที่ 25 พฤศจิกายน พ.ศ. 2567 ซีรีส์เรื่องนี้ผลิตโดยสตูดิโอแมดเฮาส์ และกำกับโดยมิตสึยูกิ มาซูฮาระ โดยมีมาริโกะ คูนิซาวะเป็นผู้เขียนบท การออกแบบตัวละครดั้งเดิมโดยโอเรโกะ ทาจิบานะ การออกแบบตัวละครแอนิเมชันโดยอิซึมิ คาวาดะ และแต่งเพลงประกอบโดยทาเคชิ ฮามะ มีกำหนดออกอากาศในเดือนเมษายน พ.ศ. 2568 ทางช่วงรายการโนอิตามินะ ของช่องฟูจิ ทีวี
วัดมิ่งเมือง

| วัดมิ่งเมือง |
| --- | --- |
พระวิหารวัดมิ่งเมือง

ชื่อสามัญ: วัดช้างมูบ
ที่ตั้ง: ตำบลเวียง อำเภอเมืองเชียงราย จังหวัดเชียงราย
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณศิลปาคม
 สถานีย่อยพระพุทธศาสนา
วัดมิ่งเมือง เป็นวัดในตำบลเวียง อำเภอเมืองเชียงราย จังหวัดเชียงราย สังกัดคณะสงฆ์มหานิกาย ภาค 6 พื้นที่ตั้งวัดมีเนื้อที่ 2 ไร่ 3 งาน 40 ตารางวา (4,560 ตารางเมตร)
ประวัติ

วัดมิ่งเมือง ได้รับพระราชทานวิสุงคามสีมา เมื่อ พ.ศ. 2513 เดิมเป็นวัดไทใหญ่ สร้างสมัยใดไม่ทราบ ได้ร้างไปในยุคพม่าครองเมือง ในช่วงเก็บผักใส่ซ้า เก็บข้าใส่เมืองได้มีการกวาดต้อนผู้คนมาฟื้นฟูเมืองเชียงราย ได้มีการขุดดินเพื่อนำไปเผาอิฐสร้างกำแพงเมืองในสมัยพระยารัตนอาณาเขต (เจ้าอุ่นเรือน) ขุดลงไปจนมีน้ำชั้นผิวดินออกมาเป็นบริเวณกว้าง มีการนำช้างชักลากของและพักเล่นน้ำ ชาวบ้านเรียกว่า หนองช้างมูบ  ราว ๆ ปี พ.ศ. 2420 ได้มีการสร้างวัดขึ้น โดยคณะศรัทธาชาวเงี้ยว (ไทใหญ่) ที่อยู่ภายใต้อาณัติของอังกฤษมาค้าขาย และตั้งถิ่นฐานอยู่บริเวณจำปาสี่ต้น (ปัจจุบันคือบริเวณโรงแรมแสนโฮเทล) ได้สร้างวัดขึ้นบนพื้นที่วัดร้างเดิม ซึ่งมีบริเวณกว้างขวางมากหน้าหนองช้างมูบ จึงเรียกชื่อวัดว่า วัดช้างมูบ ต่อมาได้เปลี่ยนชื่อเป็น วัดมิ่งเมือง
แม้ประวัติของทางวัดจะอ้างว่าวัดนี้สร้างโดยตะละแม่ศรีหรือนางอุษาปายโค พระมเหสีของพญามังรายตามข้อความที่จารึกแผ่นทองอักษรพม่าระบุไว้ ซึ่งจารึกนี้ทางวัดอ้างว่าได้นำไปบรรจุไว้ในพระเจดีย์แล้ว อย่างไรก็ตาม อภิชิต ศิริชัย นักประวัติศาสตร์ท้องถิ่นได้ออกมาโต้แย้งว่า ไม่ปรากฏหลักฐานว่าพญามังรายได้ให้นางอุษาพายโค (ปายโค) หรือนางเทพคำขร่ายมาสร้างวัดมิ่งเมืองที่เชียงราย ตำนานพื้นเมืองเชียงใหม่ระบุเพียงว่าพญามังรายให้นางพายโคกับครัวมอญประมาณ 500 ครัวที่ติดตามมาจากเมืองหงสาวดีอยู่ที่เวียงกุมกามเท่านั้น ไม่มีเอกสารหลักฐานชั้นต้นใดที่กล่าวว่าพระนางได้มาประทับอยู่เชียงราย ส่วนจารึกถ้ามีจริงก็ควรจะเป็นอักษรมอญมากกว่าพม่า อีกทั้งตะละแม่ศรีก็ไม่ใช่คนเดียวกันกับนางพายโค เนื่องจากตะละแม่ศรีประสูติประมาณปี พ.ศ. 1893 หลังจากพญามังรายสวรรคตไปแล้ว 39 ปี หลักฐานประวัติที่เก่าที่สุดของวัดมิ่งเมืองมีปรากฏเพียงแค่ช่วงยุคฟื้นฟูเมืองเชียงรายเท่านั้น
โบราณสถานและโบราณวัตถุในวัด

องค์พระประธาน เป็นพระพุทธรูปปั้น ลงรักปิดทองทั้งองค์ เป็นศิลปะเชียงแสนสิงห์ 1 ซึ่งได้ทำการซ่อมแซมมาถึง 4 ครั้งมีอายุถึง 400 กว่าปี เดิมเป็นศิลปะไทยใหญ่ ซึ่งครั้งหลังสุด ช่างที่ก่อสร้างได้เพิ่มขนาดขององค์พระให้ใหญ่ขึ้น โดยมีหน้าตักกว้างขนาด 80 นิ้ว มีนามว่า “หลวงพ่อพระศรีมิ่งเมือง” ที่มีพุทธลักษณะที่งดงามตามพุทธศิลป์แบบเชียงแสนสิงห์ 1 ยุคต้นโดยเฉพาะที่ยอดพระเกตุโมฬีเป็นรูปดอกบัวตูมแกะสลักจากหินแก้วจุยเจียหรือแก้วโป่งข่าม ซึ่งเป็นหินที่เกิดขึ้นในดินแดนล้านนาเท่านั้น
เจดีย์ เป็นปูชนียสถานเก่าแก่ ที่มีคู่มากับวัด เป็นศิลปะแบบล้านนา เดิมก่อนการบูรณะเป็นรูปทรงพม่าทั้งหมด แต่ต่อมาได้รับการบูรณะใหม่ โดยสร้างเจดีย์บริวารตั้งไว้สี่มุม ประดับด้วยฉัตรศิลปะแบบพม่า ชาวบ้านเรียกเจดีย์นี้ว่า “พระธาตุมิ่งเมือง” นอกจากนี้เจดีย์นี้มีความสำคัญ คือ เป็นที่เก็บรวบรวมประวัติของวัดไว้
วิหาร เป็นวิหารไทใหญ่ประยุกต์ผสมผสานกับรูปแบบของวิหารล้านนา ภายในตกแต่งด้วยลวดลายแกะสลักลงรักปิดทอง ประกอบกับการกรุฝ้าเพดานแบบไตรภูมิและบราลีเป็นรูปหงส์จำนวน 34 ตัว
บ่อน้ำ ชาวบ้านทั่วไป เรียกบ่อน้ำนี้ว่า “น้ำบ่อช้างมูบ” เพราะรูปแบบการก่อสร้างมีหลังคาเป็นรูปซุ้มโขง ประดับด้วยรูปปั้นของช้างทรงเครื่อง ซึ่งหมอบอยู่ หันหน้าไปทางทิศตะวันออก ในสมัยโบราณ บ่อนี้ได้ให้ประโยชน์แก่ชุมชนชาวตลาดเชียงรายเป็นอย่างมากเพราะเป็นบ่อน้ำแห่งเดียวที่อยู่ในบริเวณนี้ ทั้งใช้ตักดื่ม และตักไปขาย และเป็นสถานที่ตั้งอยู่กึ่งกลางระหว่างในเมืองและนอกเมือง เมื่อชาวบ้านเดินทางไกลมาจะเข้าเมือง จะแวะพักดื่มน้ำที่บ่อนี้ก่อน และไปธุระ พอเสร็จธุระและจะออกจากตัวเมืองก็จะแวะพักเหนื่อย และดื่มน้ำที่บ่อช้างมูบก่อนแล้วค่อยเดินทางต่อไป
วิหารวัดมิ่งเมือง
ภายในวิหาร
ด้านข้างภายนอกวิหาร
เจดีย์วัด
บ่อน้ำโบราณ
ลำดับเจ้าอาวาส

๑. เป็นพระภิกษุไทใหญ่มาจากประเทศพม่า
๒. ครูบาปัญญา ปญญาปโก พ.ศ. 2420 (สันนิษฐานตามประวัติเมื่อสร้างวัด)
๓. พระมหาบุญตัน (ไม่ระบุ พ.ศ.)
๔. ท่านเจ้าคุณ พระปัญญากรโมลี พ.ศ. 2496-2543
๕. พระครูโสภณศิลปาคม  พ.ศ. 2543 ถึงปัจจุบัน
ภาพเขียนในวัดแสดง พระนางเทพคำข่าย พระมารดาของพระยามังรายซึ่งภาพเขียนในวัดระบุว่าเป็นผู้สร้างวัด
ไตรสิกขา

ไตรสิกขา แปลว่า สิกขา 3 หมายถึงข้อสำหรับศึกษา, การศึกษาข้อปฏิบัติที่พึงศึกษา, การฝึกฝนอบรมตนในเรื่องที่พึงศึกษา 3 อย่างคือ
อธิสีลสิกขา คือ ศึกษาเรื่องศีล อบรมปฏิบัติให้ถูกต้องดีงาม ให้ถูกต้องตามหลักจุลศีล มัชฌิมศีล และมหาศีล การมีสติสัมปชัญญะ และอินทรีสังวร ที่จะช่วยในการระวังรักษาศีล
อธิจิตตสิกขา คือ ศึกษาเรื่องจิต อบรมจิตให้สงบมั่นคงเป็นสมาธิ ได้แก่ การบำเพ็ญสมถกรรมฐาน จนได้บรรลุฌานสมาบัติ
อธิปัญญาสิกขา คือ ศึกษาเรื่องอบรมตนให้เกิดปัญญาแจ่มแจ้ง ได้แก่ การบำเพ็ญวิปัสสนากรรมฐานได้โสฬสญาณแล้วจนได้บรรลุมรรคผลนิพพาน
ล่า

สำหรับรายการโทรทัศน์สารคดีเชิงข่าว ดูที่ ล่า (รายการโทรทัศน์ไทย)
| ล่า |
| --- | --- |
ใบปิดละคร
ประเภท: โลดโผน ระทึกขวัญ ฟิล์มนัวร์ อาชญากรรม
เขียนโดย: บทประพันธ์  ทมยันตี
กำกับโดย: สันต์ ศรีแก้วหล่อ
แสดงนำ: ลลิตา ปัญโญภาส   ศักดิ์สิทธิ์ แท่งทอง   สมชาย เข็มกลัด   ภรัณยู โรจนวุฒิธรรม   พงศธร จงวิลาส   เฉลิมพล ทิฆัมพรธีรวงศ์   อัครินทร์ อัครนิธิเมธรัฐ   กันต์ธีร์ ปิติธัญ   พลภัคค์ วัชรพงศ์หิรัญ
ผู้ประพันธ์ดนตรีแก่นเรื่อง: สราวุธ เลิศปัญญานุช
ดนตรีแก่นเรื่องเปิด: น้ำตาหยดสุดท้าย -  วิชญาณี เปียกลิ่น
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 24 ตอน
การผลิต
ความยาวตอน: 80 นาที
ออกอากาศ
ออกอากาศ: 28 พฤศจิกายน พ.ศ. 2560 – 20 กุมภาพันธ์ พ.ศ. 2561
ล่า เป็นนวนิยาย จากบทประพันธ์ของ ทมยันตี สร้างเป็นละครโทรทัศน์และภาพยนตร์มาแล้ว 3 ครั้ง
การสร้าง

ครั้งแรกเมื่อปี พ.ศ. 2520 สร้างเป็นภาพยนตร์ ผลิตและกำกับการแสดงโดย ไพรัช กสิวัฒน์ นำแสดงโดย อรัญญา นามวงศ์, สมบัติ เมทะนี, ลลนา สุลาวัลย์
ครั้งที่สอง สร้างเป็นละครโทรทัศน์เมื่อปี พ.ศ. 2537 ผลิตโดยบริษัท เอ็กแซ็กท์-ซีเนริโอ  จำกัด บทโทรทัศน์โดย สุพล วิเชียรฉาย, เอื้อพิลา, ฐา-นวดี สถิตยุทธการ กำกับการแสดงโดย สุพล วิเชียรฉาย โดยครั้งนี้ถือเป็นการพลิกบทบาททางการแสดงครั้งสำคัญของ สินจัย เปล่งพานิช จนคว้ารางวัลโทรทัศน์ทองคำสาขานำหญิงยอดเยี่ยมในปีนั้น และเป็นละครเรื่องแรกของ ด.ญ.ทราย เจริญปุระ ในบทบาทสุดท้าทาย ร่วมด้วย นพพล โกมารชุน, จักรกฤษณ์ อำมะรัตน์, เล็ก ไอศูรย์ โดยเริ่มออกอากาศตอนแรกวันที่ 19 มีนาคม - 11 มิถุนายน พ.ศ. 2537 ทาง สถานีวิทยุโทรทัศน์กองทัพบกช่อง 5 ทุกวันศุกร์-วันเสาร์ เวลา 20.25 - 21.25 น.
และนำกลับมาสร้างใหม่อีกครั้งในปี พ.ศ. 2560 ผลิตโดย บริษัท เดอะ วัน เอ็นเตอร์ไพรส์ จำกัด และ บริษัท รีไมน์ เค จำกัด โดยผู้จัด ปรารถนา บรรจงสร้าง บทโทรทัศน์ พิมพ์มาดา พัฒนอลงกรณ์, วรรณถวิล สุขน้อย, พิมสิรินทร์ พงษ์วานิชสุข, วีรพล บุญเลิศ กำกับการแสดงโดย สันต์ ศรีแก้วหล่อ นำแสดงโดย ลลิตา ปัญโญภาส, ศักดิ์สิทธิ์ แท่งทอง, ศตวรรษ ดุลยวิจิตร, กรุณพล เทียนสุวรรณ และนักแสดงดาวรุ่ง พรสรวง รวยรื่น ในบทบาท มธุกร (ผึ้ง) ร่วมด้วยนักแสดงมากฝีมืออีกคับคั่ง ออกอากาศทาง ช่องวัน 31 ทุกวันจันทร์-วันอังคาร เวลา 21.15 - 22.35 น. และออกอากาศย้อนหลังทาง ไลน์ทีวี เวลา 23.00 น. เริ่มออกอากาศตอนแรกวันที่ 28 พฤศจิกายน พ.ศ. 2560 เป็นต้นไป โดยออกอากาศต่อจากเรื่องเธอคือพรหมลิขิต
เรื่องย่อ

มธุสร ถูก เกรียงไกร สามีอารมณ์รุนแรงและเจ้าชู้ ขู่กรรโชกเพื่อเอาเงินของ มธุกร หรือ ผึ้ง ลูกสาวเพียงคนเดียวไปเล่นการพนันและบำเรอเมียใหม่ หลังมธุสรจับได้ว่าสามีติดการพนันและติดหญิงคนใหม่ เธอจึงเดินหน้าฟ้องหย่าเพื่อป้องกันไม่ให้สามีเข้ามามีส่วนแบ่งในทรัพย์สินของเธอและตัวลูกสาว แต่เพราะเกรียงไกรเป็นคนมีหน้ามีตา และเกรียงไกรไม่ยอมเสียหน้าจากเรื่องเล็ก ๆ แบบนี้ เขาจึงขอให้มธุสรยกทรัพย์สินทั้งหมดให้เป็นของตนเพื่อแลกกับชีวิตของผึ้ง มธุรสรไม่มีทางเลือกจึงตัดสินใจยอมถอนฟ้องและหย่าแต่เพียงโดยดี หลังจากที่หย่ามธุสรและลูกก็เริ่มมีชีวิตลำบาก เยาวลักษณ์ เพื่อนเพียงคนเดียวของเธอจึงรับมธุสรและผึ้งไปอยู่ด้วย แต่เพราะมธุสรไม่ต้องการพึ่งพาใครไปมากกว่านี้ เธอจึงเดินหน้าหาเช่าคอนโดใกล้ ๆ โรงเรียนของผึ้งอยู่ และได้คอนโดใหม่ที่อยู่ในชุมชนร่วมอาสา หลังได้คอนโด มธุสรจึงหางานทำใหม่เป็นรองผู้จัดการฝ่ายบัญชี โดยมี กุลชาติ เจ้าของโรงแรมคอยยื่นมือเข้ามาช่วย เนื่องจากลูกสาวเขาเป็นเพื่อนผึ้ง และเขาก็สนใจในตัวเธอที่เป็นแม่เลี้ยงเดี่ยว (Single Mom) ในฐานะพ่อเลี้ยงเดี่ยว (Single Dad) ด้วยเช่นกัน
วันหนึ่งมธุสรและผึ้งได้ไปพัวพันกับแก๊งนักเลงในย่านสลัมของ แป๊ว เพราะแป๊วคิดว่ามธุสรเป็นสายให้ตำรวจตั้งแต่ย้ายเข้ามา มธุสรพยายามเลี่ยงการปะทะกับแป๊วเพราะไม่อยากให้ผึ้งเข้ามายุ่ง แต่วันหนึ่งสายตำรวจวานให้เธอส่งข้อความลับให้ สารวัตรภาธร ว่าจะมีการส่งยาเสพติดกันและวันนั้นผึ้งติดร่างแหเข้าไปด้วย เพราะแป๊วยัดยาเสพติดล็อตใหญ่มูลค่ากว่า 16 ล้านบาทให้ผึ้ง แต่แป๊วกลับไม่คิดว่ามธุสรและผึ้งจะนำยาล็อตนั้นไปส่งให้ตำรวจ เหตุการณ์ครั้งนี้ทำให้นายใหญ่ตัดหางปล่อยวัด และตำรวจยังออกตามล่าแป๊วและพวกลูกน้องในกลุ่มอีก 6 คนนั่นคือ ย้ง ชัย แมน เต๋า จั๊ว และ บิ๊ก จนไม่สามารถมีชีวิตอยู่ได้อย่างปกติสุข
แป๊วและพวกโกรธแค้นมธุสรและผึ้งอย่างหนัก จึงวางแผนดักฉุดแม่ลูกไปรุมโทรมและนำน้ำมันท่อรถกรอกปากกันจนถึงเช้า หลังจากเหตุการณ์นั้น แพทย์ต้องผ่าตัดเอาอวัยวะภายในของผึ้งออกเพื่อยื้อชีวิต และซ้ำร้ายผึ้งยังกลายเป็นคนเสียสติ จนต้องทำการรักษาด้วยวิธีการทำ ECT แม้การรักษาผ่านไปด้วยดีแต่แล้วผึ้งก็กลายเป็นคนไร้ความทรงจำ ไร้ความรู้สึก จึงทำให้มธุสรโกรธแค้นอย่างมาก เธอเดินหน้าขอความช่วยเหลือด้วยกระบวนการทางยุติธรรม สารวัตรภาธรสามารถจับกุมตัวแป๊วและพวกได้ทั้งหมด แต่เพราะกระบวนการทางยุติธรรมกลับไม่ให้ความยุติธรรมกับเธอ ด้วยทนายฝ่ายจำเลยได้ให้เกรียงไกรมาให้ความเท็จใส่ร้ายมธุสร และมธุสรจำเหตุการณ์คืนนั้นได้เพียงลำลาง ศาลจึงตัดสินให้ แป๊ว ย้ง และชัย ติดคุกแค่สามคน ส่วนที่เหลือศาลยกฟ้อง แต่ถึงแป๊วจะติดคุกก็ติดได้ไม่นาน เพราะ นพดล เป็นนักการเมืองที่มีอิทธิพล เขาใช้อิทธิพลช่วยให้แป๊วทำธุรกิจได้อย่างเปิดเผยในคุก ก่อนใช้อิทธิพลพาแป๊วออกมาจากคุก ทางผึ้งก็เรียกผู้หญิงทุกคนว่าแม่ มธุสรสิ้นหวังกับเหตุการณ์ที่เกิดขึ้นทั้งหมด วินาทีที่มธุสรคิดจะฆ่าตัวตาย มธุสรได้ปลุกให้จิตใต้สำนักอีกด้านตื่นขึ้นโดยไม่รู้ตัว และจิตใต้สำนึกนั้นได้พาให้มธุสรไปรู้จักกับ ยูกิ ครูผู้หญิงสอนแต่งหน้าชาวญี่ปุ่นที่ทำให้เธอรู้จักกับการฆ่ากับการเปลี่ยนบุคคลิกใหม่เป็นอีกคน และยูกิยังทำให้เธอรู้จักคำว่า "ความพยาบาทเป็นของหวาน" และนั่นเป็นจุดเริ่มต้นให้มธุสรตัดสินใจออกตาม ล่า เหล่าทรชนเดนมนุษย์ที่ทำให้เธอกับลูกต้องเป็นแบบนี้
ข้อวิพากษ์วิจารณ์ > การล่ารายชื่อถอดนักแสดง

ก่อนหน้าที่ละครจะเริ่มออกอากาศ มีประชาชนกลุ่มหนึ่งประกาศให้ประชาชนลงชื่อผ่าน www.change.org เพื่อถอดถอน ภรัณยู โรจนวุฒิธรรม หนึ่งในนักแสดงออกจากละครเรื่องนี้โดยประชาชนกลุ่มนั้นอ้างว่า ภรัณยูได้แสดงความเห็นในอินสตาแกรมส่วนตัวทำนองว่าการรุมโทรมเป็นเรื่องปกติ โดยไม่สนใจผลกระทบของผู้ถูกกระทำ  ภายหลัง ถกลเกียรติ วีรวรรณ กรรมการใหญ่ บริษัท เดอะ วัน เอ็นเตอร์ไพรส์ จำกัด ได้ออกมาตอบโต้ว่าที่ประชาชนประกาศให้ลงชื่อนั้น เป็นเพียงเรื่อง "ไร้สาระ" และเชื่อว่าเป็นฝีมือของผู้ไม่หวังดี
ข้อวิพากษ์วิจารณ์ > การพาดพิงพรรคเพื่อไทยและทักษิณ ชินวัตร

เมื่อละครเรื่องดังกล่าวออกอากาศไปได้ระยะหนึ่ง ก็เกิดประเด็นทางการเมืองขึ้น เมื่อ พรรคเพื่อไทย ออกมาตำหนิละครเรื่องดังกล่าวกรณีเรื่องการใช้สัญลักษณ์พรรคการเมืองสมมติในเรื่อง "พรรคธรรมนำไทย" เนื่องจากทางพรรคเพื่อไทยเห็นว่าสัญลักษณ์พรรคสมมตินี้คล้ายคลึงกับพรรคเพื่อไทย รวมถึงมีการกล่าวถึงในฉากที่มีการสนทนาผ่านโปรแกรมประยุกต์ไลน์ว่าตัวละครที่กล่าวถึงพำนักอยู่ที่ นครดูไบ สหรัฐอาหรับเอมิเรตส์ ซึ่งในขณะนั้นเป็นที่อยู่ของทักษิณ ชินวัตร อดีตนายกรัฐมนตรี  จนภายหลังทางช่องออกมาขอโทษและสั่งถอดสัญลักษณ์พรรคการเมืองสมมติดังกล่าวแล้ว รวมถึงจะเปลี่ยนชื่อพรรคการเมืองสมมติดังกล่าวด้วย
ข้อวิพากษ์วิจารณ์ > การพาดพิงถึงนายอดุลย์ โชตินิสากรณ์

ในวันจันทร์ที่ 5 กุมภาพันธ์ พ.ศ. 2561 ละครเรื่องดังกล่าวได้เผยแพร่ภาพที่ไม่เหมาะสมอีกครั้ง โดยนำภาพบุคคลจริงหนึ่งในนั้นคือ อดุลย์ โชตินิสากรณ์ อธิบดีกรมการค้าต่างประเทศ กระทรวงพาณิชย์ โดยนำภาพไปเป็นภาพประกอบฉากเพื่อให้ตัวตัวร้ายในเรื่องตามไปเก็บ โดยตนได้ทราบเหตุการณ์ดังกล่าวจากการที่คนรู้จักโทรศัพท์และไลน์มาสอบถาม เพราะตนไม่เคยดูละครเรื่องนี้ ซึ่งการนำภาพคนไปเผยแพร่โดยไม่รับอนุญาตถือว่าเป็นการกระทำที่ไม่เหมาะสม
ต่อมาในวันจันทร์ที่ 12 กุมภาพันธ์ พ.ศ. 2561 พีระวัฒน์ อัฐนาค ผู้ประกาศข่าวช่องวัน 31 ในฐานะตัวแทนของ บริษัท เดอะ วัน เอ็นเตอร์ไพรส์ จำกัด ได้กล่าวคำขออภัยผ่านรายการพิเศษก่อนการฉายละครในช่วงที่ 1 (เป็นช่วงก่อนการฉายละครเรือนเบญจพิษช่วงสุดท้าย) ถึงกรณีการเผยแพร่ภาพที่ไม่เหมาะสมและมีการพาดพิงถึงบุคคลที่สาม โดยสถานีได้ดำเนินการแก้ไขเทปออกอากาศในวันจันทร์ที่ 5 กุมภาพันธ์ พ.ศ. 2561 ที่เผยแพร่บนแอปพลิเคชันไลน์ทีวีใหม่ ด้วยการตัดฉากที่มีภาพของบุคคลที่สามออก และได้กล่าวขออภัยรวมถึงให้คำสัญญาว่าจะดำเนินการปรับเปลี่ยนมาตรฐานในการทำละครโทรทัศน์และซีรีส์ให้มีความรัดกุมมากขึ้น เพื่อป้องกันไม่ให้เกิดเหตุซ้ำอีกในอนาคต
รางวัล

| ปี พ> ศ. | รางวัล | สาขา | ผล |
| --- | --- | --- | --- |
| 2520 | รางวัลพระราชทานพระสุรัสวดี ครั้งที่ 3 | นักแสดงนำหญิงยอดเยี่ยม (อรัญญา นามวงษ์) | เสนอชื่อเข้าชิง |
| 2537 | รางวัลโทรทัศน์ทองคำ ครั้งที่ 9 | นักแสดงนำหญิงดีเด่น (สินจัย เปล่งพานิช) | ได้รับรางวัล |
| 2537 | รางวัลโทรทัศน์ทองคำ ครั้งที่ 9 | นักแสดงสมทบชายดีเด่น (วิทิต แลต) | เสนอชื่อเข้าชิง |
| 2537 | รางวัลเมขลา ครั้งที่ 14 | นักแสดงนำหญิงดีเด่น (สินจัย เปล่งพานิช) | เสนอชื่อเข้าชิง |
| 2560 | รางวัล ไนน์เอ็นเตอร์เทน อวอร์ดส์ ครั้งที่ 11 | นักแสดงหญิงแห่งปี (ลลิตา ปัญโญภาส) | ได้รับรางวัล |
| 2560 | รางวัลนาฏราช ครั้งที่ 9 | กำกับศิลป์ยอดเยี่ยม | เสนอเข้าชิง |
| 2560 | รางวัลนาฏราช ครั้งที่ 9 | กำกับภาพยอดเยี่ยม | ได้รับรางวัล |
| 2560 | รางวัลนาฏราช ครั้งที่ 9 | ลำดับภาพยอดเยี่ยม | ได้รับรางวัล |
| 2560 | รางวัลนาฏราช ครั้งที่ 9 | เพลงประกอบละครยอดเยี่ยม (น้ำตาหยดสุดท้าย - วิชญาณี เปียกลิ่น) | เสนอเข้าชิง |
| 2560 | รางวัลนาฏราช ครั้งที่ 9 | บทโทรทัศน์ยอดเยี่ยม (พิมพ์มาดา พัฒนอลงกรณ์, วรรณถวิล สุขน้อย, พิมสิรินทร์ พงษ์วานิชสุข, วีรพล บุญเลิศ) | เสนอเข้าชิง |
| 2560 | รางวัลนาฏราช ครั้งที่ 9 | ทีมนักแสดงยอดเยี่ยม | เสนอเข้าชิง |
| 2560 | รางวัลนาฏราช ครั้งที่ 9 | นักแสดงนำหญิงยอดเยี่ยม (ลลิตา ปัญโญภาส) | ได้รับรางวัล |
| 2560 | รางวัลนาฏราช ครั้งที่ 9 | ผู้กำกับยอดเยี่ยม (สันต์ ศรีแก้วหล่อ) | เสนอเข้าชิง |
| 2560 | รางวัลนาฏราช ครั้งที่ 9 | ละครยอดเยี่ยม | เสนอเข้าชิง |
| 2560 | รางวัล คมชัดลึกอวอร์ด ครั้งที่ 15 | บทโทรทัศน์ยอดเยี่ยม (พิมพ์มาดา พัฒนอลงกรณ์, วรรณถวิล สุขน้อย, พิมสิรินทร์ พงษ์วานิชสุข, วีรพล บุญเลิศ) | เสนอเข้าชิง |
| 2560 | รางวัล คมชัดลึกอวอร์ด ครั้งที่ 15 | นักแสดงสมทบหญิงยอดเยี่ยม (พรสรวง รวยรื่น) | เสนอเข้าชิง |
| 2560 | รางวัล คมชัดลึกอวอร์ด ครั้งที่ 15 | นักแสดงสมทบชายยอดเยี่ยม (ภรัณยู โรจนวุฒิธรรม) | เสนอเข้าชิง |
| 2560 | รางวัล คมชัดลึกอวอร์ด ครั้งที่ 15 | นักแสดงนำหญิงยอดเยี่ยม (ลลิตา ปัญโญภาส) | ได้รับรางวัล |
| 2560 | รางวัล คมชัดลึกอวอร์ด ครั้งที่ 15 | นักแสดงนำชายยอดเยี่ยม (สมชาย เข็มกลัด) | เสนอเข้าชิง |
| 2560 | รางวัล คมชัดลึกอวอร์ด ครั้งที่ 15 | ผู้กำกับการแสดงยอดเยี่ยม (สันต์ ศรีแก้วหล่อ) | ได้รับรางวัล |
| 2560 | รางวัล คมชัดลึกอวอร์ด ครั้งที่ 15 | ละครโทรทัศน์ยอดเยี่ยม | เสนอเข้าชิง |
| 2560 | รางวัล  พิฆเนศวร ครั้งที่ 6 | นักแสดงดาวรุ่งหญิงดีเด่น (ปาณิสรา ปริญญารักษ์) | ได้รับรางวัล |
แหล่งข้อมูลอื่น

ล่า (2017) ที่สยามโซน
เรื่องย่อล่า : kapook.com
เรื่องย่อละครล่า 2560 : mgronline.com
อารัน

| อารัน |
| --- | --- |
หน่วยดินแดนพิเศษ
   ธง ตราอาร์ม
เพลง: มุนตัญเญ็สอาราเนเซ็ส "ภูเขาของอารัน"
ที่ตั้งของอารันในกาตาลุญญา
ประเทศ:  สเปน
แคว้นปกครองตนเอง:  กาตาลุญญา
จังหวัด: แยย์ดา
เมืองหลัก: บิเอ็ลยอเอมิฌารัน
การปกครอง
 • องค์กร: สภาบริหารอารัน
 • ประธาน: การ์โลส บาร์เรรา (พรรคผสมประชาธิปไตยอารัน)
พื้นที่
 • ทั้งหมด: 633.5 ตร.กม. (244.6 ตร.ไมล์)
ประชากร (2557)
 • ทั้งหมด: 9,993 คน
 • ความหนาแน่น: 16 คน/ตร.กม. (41 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
เทศบาลใหญ่สุด: บิเอ็ลยอเอมิฌารัน
ภาษาราชการ:   ภาษาอารัน,  ภาษากาตาลา,  ภาษาสเปน 
เว็บไซต์: Conselh Generau d'Aran
อารัน (อารันและสเปน: Aran) หรือ อะรัน (กาตาลา: Aran) มีชื่อทางการเดิมว่า บัลดารัน (อารัน: Val d'Aran) เป็นเขตการปกครองที่มีฐานะเป็น "หน่วยดินแดนพิเศษ" ทางตอนเหนือสุดของจังหวัดแยย์ดา แคว้นกาตาลุญญา ประเทศสเปน ครอบคลุมบริเวณหุบเขาอารันซึ่งมีเนื้อที่ 620.47 ตารางกิโลเมตร (239.56 ตารางไมล์)  ในเทือกเขาพิเรนีส ดินแดนนี้เป็นหนึ่งในพื้นที่สองแห่งของสเปนแผ่นดินใหญ่ (และเป็นพื้นที่แห่งเดียวของกาตาลุญญาแผ่นดินใหญ่) ที่ตั้งอยู่ทางด้านเหนือของเทือกเขา
อารันมีอาณาเขตจรดฝรั่งเศสทางทิศเหนือ จรดแคว้นอารากอนทางทิศตะวันตก และจรดเทศมณฑลอัลตาริบาโกร์ซาและปัลยัสซูบิราของแคว้นกาตาลุญญาทางทิศใต้และทิศตะวันออกตามลำดับ เมืองหลักของอารันคือบิเอ็ลยอซึ่งมีประชากรจำนวน 5,474 คน (พ.ศ. 2557) ในขณะที่ประชากรทั้งหมดของอารันมีจำนวน 9,991 คน (พ.ศ. 2557) ข้อมูลจากสำมะโนภาษาศาสตร์ พ.ศ. 2544 ระบุว่า ประชากรส่วนใหญ่ในอารันพูดภาษาสเปนเป็นภาษาแม่ (ร้อยละ 38.78) รองลงมาพูดภาษาอารัน (ร้อยละ 34.19) และภาษากาตาลา (ร้อยละ 19.45) เป็นภาษาแม่ ส่วนประชากรอีกร้อยละ 7.56 พูดภาษาอื่นเป็นภาษาแม่ ผู้พูดภาษาอื่น ๆ ที่ไม่ใช่ภาษาอารันซึ่งเป็นภาษาประจำถิ่นมักเป็นผู้ที่เกิดนอกหุบเขาอารันหรือเป็นลูกหลานของพวกเขา
รักฉุดใจนายฉุกเฉิน

| รักฉุดใจนายฉุกเฉิน |
| --- | --- |

ประเภท: โรแมนติก, แฟนตาซี
สร้างโดย: นฤเบศ กูโน
เขียนโดย: นฤเบศ กูโน ภัทรนาถ พิบูลย์สวัสดิ์ นันทนัท ฐกัดกุล อรัชพร โภคินภากร
กำกับโดย: นฤเบศ กูโน
แสดงนำ: ดาวิกา โฮร์เน่ ซันนี่ สุวรรณเมธานนท์ วงศ์รวี นทีธร กัญญาวีร์ สองเมือง ธิติ มหาโยธารักษ์ ปวีณ์นุช แพ่งนคร พุฒิพงศ์ อัสสรัตนกุล กฤษฏ์ อำนวยเดชกร พลวิชญ์ เกตุประภากร ณภัทร โชคจินดาชัย
ผู้ประพันธ์ดนตรีแก่นเรื่อง: Mello Tunes
ดนตรีแก่นเรื่องเปิด: "รักติดไซเรน (My Ambulance)" – พาริส อินทรโกมาลย์สุต, ณิชาภัทร ฉัตรชัยพลรัตน์
ดนตรีแก่นเรื่องปิด: "ตกหลุมรัก" – ดาวิกา โฮร์เน่
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 16
การผลิต
ผู้อำนวยการสร้าง: ทรงยศ สุขมากอนันต์
ผู้กำกับภาพ: ณิชา จุไรรัตนาภรณ์ จตุพงศ์ รุ่งเรืองเดชาภัทร์
ผู้ลำดับภาพ: Foolhouse Production นาดาวบางกอก บานาน่า ซาวด์ สตูดิโอ
กล้อง: บริษัท เรดสแนปเปอร์ จำกัด
ความยาวตอน: 75 นาที
บริษัทผู้ผลิต: เดอะ วัน เอ็นเตอร์ไพรส์ นาดาวบางกอก
ออกอากาศ
เครือข่าย: ช่องวัน 31, ไลน์ทีวี
ออกอากาศ: 6 กันยายน – 26 ตุลาคม 2562
รักฉุดใจนายฉุกเฉิน เป็นละครโทรทัศน์ไทย ผลิตโดยเดอะ วัน เอ็นเตอร์ไพรส์ และ นาดาวบางกอก กำกับการแสดงโดย นฤเบศ กูโน เริ่มออกอากาศครั้งแรกเมื่อวันที่ 6 กันยายน 2562 โดยเรื่องราวพูดถึง หญิงสาวคนหนึ่งที่มีพลังวิเศษในการเรียกคนรักให้มาหาผ่านตัวกลางต่าง ๆ ได้ จนกระทั่งวันครบรอบ 15 ปีที่คบกับคนรัก พลังนั้นกลับมีอยู่กับอีกคนหนึ่ง เรื่องวุ่นวายจึงเกิดขึ้นตามมามากมาย
นำแสดงโดย ซันนี่ สุวรรณเมธานนท์, ดาวิกา โฮร์เน่, วงศ์รวี นทีธร, กัญญาวีร์ สองเมือง และ ธิติ มหาโยธารักษ์ ออกอากาศทางช่องวัน 31 พร้อมกับสตรีมมิ่ง Dimsum Asia สำหรับประเทศบรูไน มาเลเซีย และ สิงคโปร์ โดยฉบับตัดต่อ จะแตกต่างจากฉบับที่ฉายในประเทศไทย
รายชื่อนักแสดง > นักแสดงนำ

ซันนี่ สุวรรณเมธานนท์ รับบท เป้ง
วชิรวิชญ์ ชีวอารี รับบท เป้ง (วัยรุ่น)
ดาวิกา โฮร์เน่ รับบท ทานตะวัน
ศวรรยา ไพศาลพยัคฆ์ รับบท ทานตะวัน (วัยรุ่น)
วงศ์รวี นทีธร รับบท ฉลาม
กัญญาวีร์ สองเมือง รับบท บะหมี่
ธิติ มหาโยธารักษ์ รับบท ไท
รายชื่อนักแสดง > นักแสดงสมทบ

ปวีณ์นุช แพ่งนคร รับบท ตั๊ก
ณภัทร โชคจินดาชัย รับบท เล็ก
พุฒิพงศ์ อัสสรัตนกุล รับบท เต่า
กฤษฏ์ อำนวยเดชกร รับบท ทิวเขา
พลวิชญ์ เกตุประภากร รับบท วาฬ
มาชิดา สุทธิกุลพานิช รับบท ขิม
รายชื่อนักแสดง > นักแสดงรับเชิญ

ณิชมน ละดาพรพิพัฒน์ รับบท น้องมุก เด็กโรคหัวใจ
ฤทธิ์ จ๊กมก รับบท พ่อของน้องมุก
ลักขณา ศิริวงศ์ รับบท แม่ของเป้ง
บุปผา สุทธิสานนท์ รับบท แม่ของทานตะวัน
นพพันธ์ บุญใหญ่ รับบท พ่อของทานตะวัน
วฤธ หงสนันทน์ รับบท หมอเชาว์
บรรจง ปิสัญธนะกูล รับบท จิตแพทย์
งานสร้าง

รักฉุดใจนายฉุกเฉิน ทีมผู้สร้างใช้เวลาทำงานเกือบ 1 ปี โดยเริ่มต้นเขียนบทขึ้นใหม่ทั้งหมด มีทีมงานเขียนบท 4 คน คือ นฤเบศ กูโน (ผู้กำกับ), ภัทรนาถ พิบูลย์สวัสดิ์ (ผู้กำกับร่วม), นันทนัท ฐกัดกุล และอรัชพร โภคินภากร โดยมีทรงยศ สุขมากอนันต์ และ เกรียงไกร วชิรธรรมพร ช่วยดูแล วิจารณ์ และปรับแก้บท
วงศ์รวี นทีธร ซึ่งรับบท ฉลาม นักศึกษาแพทย์ปี 6 ทำการบ้านตามคำแนะนำของผู้กำกับโดยการดูซีรีส์เกาหลีมากกว่าสิบเรื่อง และยังได้ลงสนามจริงกับทีมแพทย์ฉุกเฉินด้วย ได้เจอเคสคนไข้กินผงซักฟอกฆ่าตัวตาย
การตอบรับ

รักฉุดใจนายฉุกเฉิน ออกฉาย 16 ตอน มีเรตติ้งเฉลี่ยตลอดเรื่อง 1.32 ซึ่งน้อยกว่าซีรีส์เรื่องก่อนของนาดาว คือ เลือดข้นคนจาง เมื่อปี 2561 มีเรตติ้งเฉลี่ยตลอดเรื่อง 1.345 ส่วนยอดการดูทางไลน์ทีวี มียอดวิวรวมทุกตอน 189.2 ล้านครั้ง จากข้อมูลวันที่ 28 ตุลาคม พ.ศ. 2562
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
| รางวัลนาฏราช ครั้งที่ 11 | เพลงประกอบละครยอดเยี่ยม | รักติดไซเรน (My Ambulance) - แพรวา ณิชาภัทร & P'ARIS | เสนอชื่อเข้าชิง |
| รางวัลนาฏราช ครั้งที่ 11 | ทีมนักแสดงยอดเยี่ยม | My Ambulance รักฉุดใจนายฉุกเฉิน | เสนอชื่อเข้าชิง |
| รางวัลนาฏราช ครั้งที่ 11 | นักแสดงสมทบชายยอดเยี่ยม | ธิติ มหาโยธารักษ์ | เสนอชื่อเข้าชิง |
| รางวัลนาฏราช ครั้งที่ 11 | นักแสดงนำหญิงยอดเยี่ยม | ดาวิกา โฮร์เน่ | เสนอชื่อเข้าชิง |
| รางวัลนาฏราช ครั้งที่ 11 | นักแสดงนำชายยอดเยี่ยม | ซันนี่ สุวรรณเมธานนท์ | เสนอชื่อเข้าชิง |
| รางวัลนาฏราช ครั้งที่ 11 | ผู้กำกับยอดเยี่ยม | นฤเบศ กูโน, ภัทรนาถ พิบูลย์สวัสดิ์ | เสนอชื่อเข้าชิง |
| รางวัลนาฏราช ครั้งที่ 11 | ละครโทรทัศน์ยอดเยี่ยม | My Ambulance รักฉุดใจนายฉุกเฉิน | เสนอชื่อเข้าชิง |
แหล่งข้อมูลอื่น

'รักฉุดใจนายฉุกเฉิน เก็บถาวร 2019-10-29 ที่ เวย์แบ็กแมชชีน บน ไลน์ทีวี
รักฉุดใจนายฉุกเฉิน My Ambulance
ถอดรหัสละคร “MY AMBULANCE รักฉุดใจนายฉุกเฉิน” ทำไมดังบนออนไลน์ ในยุคคอนเทนต์ล้นจอ!
ปิดฉาก ‘รักฉุดใจนายฉุกเฉิน’ แม้เรตติ้งโทรทัศน์ไม่เปรี้ยง แต่โลกออนไลน์คึกคัก
ประกาศก้องคุณหมอพร้อมรักษาแล้ว ! แถลงข่าวเปิดตัว "My Ambulance รักฉุดใจนายฉุกเฉิน"
เราควรต้องพักเศร้า! “ซันนี่” โพสต์ภาพหลุดสุดฮา ของเหล่านักแสดง "รักฉุดใจนายฉุกเฉิน”